ไทยติดโควิดเพิ่ม 4 คน ไร้เสียชีวิต สะสมแตะ 3,081 ราย
ไทยติดโควิดเพิ่ม 4 คน ไร้เสียชีวิต สะสมแตะ 3,081 ราย
31 พ.ค. 2563

พญ.พรรณประภา ยงค์ตระกูล ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 แถลงถึงสถานการณ์โควิด-19 ในประเทศไทย ณ กระทรวงสาธารณสุข ว่า
ล่าสุด สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) หรือ โควิด-19 ในไทยวันนี้ พบผู้ติดเชื้อเพิ่ม 4 ราย ทำให้ยอดรวมผู้ป่วยสะสมอยู่ที่ 3,081 ราย ผู้เสียชีวิตคงที่รวม 57 ราย รักษาหายเพิ่ม 2  ราย รวมหายแล้ว 2,963 ราย รักษาตัวอยู่ในโรงพยาบาล 61 ราย
สำหรับรายละเอียดผู้ติดเชื้อเพิ่ม 4 คน เป็นผู้เดินทางกลับมาจากต่างประเทศ และเข้า State Quarantine หรือ สถานที่ควบคุมโรคที่ภาครัฐจัดตั้งขึ้น